Flere julefrokoster blev fredag afholdt i det nordjyske, men selvom snapsen flød igennem blodet på mange, skabte det ikke synderlige problemer. Det fortæller vagtchef ved Nordjyllands Politi, Karsten Højrup Kristensen. En enkelt mand, der havde fået lidt for meget indenbords, måtte dog overnatte i detentionen for at sove jule-rusen ud. Nordjyllands Politi forventer også at se mange folk i byen lørdag aften, men opfordrer folk til at respektere hinanden og ikke begå ulovligheder, selvom promillen er høj.
En enkelt person røg i detentionen i en ellers rolig nat i Nordjylland.